เรื่องร้องเรียน: คุณพ่อเสียชีวิต เป็นข้าราชการบำนาญ อายุ79ปี เคยเป็นนายช่างโยธาระดับ5  ที่สำนักผังเมือง กทม. จะมาทำเรื่องขอพระราชทานเพลิงศพ, บำเน็จตกทอด, ฌาปนกิจสงเคราะห์กทม. ต้องทำเอกสารขั้นตอนแต่ละจุดเยอะมาก เอกสารที่แจ้งหน้าเวปกับที่เจ้าที่บอกก็ไม่ตรง ทำให้เสียเวลาหลายรอบ หลายที่ เจ้าหน้าที่ยังงงกันอยู่เลยว่าต้องทำยังไง อยากให้รวมจุดที่เดียวได้ไหมคะ เอกสารก็ไม่ต้องเยอะเอาที่จำเป็นจริงๆ
การดำเนินการของเจ้าหน้าที่: กรณีข้อร้องเรียนดังกล่าวข้างต้น สำนักการวางผังและพัฒนาเมืองได้ตรวจสอบแล้ว ขอชี้แจงตามลำดับดังนี้ 1.เรื่อง การขอพระราชทานเพลิงศพ จะต้องดำเนินการตามหลักเกณฑ์ในการขอพระราชทานเพลิงศพของสำนักพระราชวัง ซึ่งสามารถดูรายละเอียดได้ที่เว็บไซต์ “สำนักงานการเจ้าหน้าที่ สำนักปลัดกรุงเทพมหานคร” https://webportal.bangkok.go.th/pdd/index เลือกหัวข้อ “HR Knowledge Center” เลือก “การขอพระราชทานเพลิงศพแก่ข้าราชการ กรุงเทพมหานครสามัญ” 2.เรื่อง การขอบำเหน็จตกทอด จะต้องดำเนินการติดต่อที่กองบำเหน็จบำนาญ สำนักการคลัง ศาลาว่าการกรุงเทพมหานคร 1 (โทรติดต่อสอบถามได้ที่เบอร์ .02 221 2141 – 69)  3.เรื่อง ฌาปนกิจสงเคราะห์ กทม. จะต้องดำเนินการติดต่อที่ฝ่ายสวัสดิการ สำนักงานการเจ้าหน้าที่ สำนักปลัดกรุงเทพมหานคร ศาลาว่าการกรุงเทพมหานคร 1 หรือสามารถดูรายละเอียดได้ที่เว็บไซต์ “สำนักงานการเจ้าหน้าที่ สำนักปลัดกรุงเทพมหานคร” https://webportal.bangkok.go.th/pdd/index เลือกหัวข้อ “HR Knowledge Center” เลือก “การฌาปนกิจสงเคราะห์ กรุงเทพมหานคร” 4.กรณีที่ผู้เสียชีวิตเป็นข้าราชการบำนาญ จะต้องดำเนินการติดต่อขอพระราชทานเพลิงศพ ได้ที่ (1) กองบำเหน็จบำนาญ สำนักการคลัง กรุงเทพมหานคร หรือ (2) สำนักงานการเจ้าหน้าที่ สำนักปลัดกรุงเทพมหานคร  ซึ่งผู้ร้องเรียนได้เดินทางมาติดต่อที่สำนักการวางผังและพัฒนาเมืองนั้น สำนักการวางผังและพัฒนาเมือง โดยเจ้าหน้าที่ของฝ่ายการเจ้าหน้าที่สำนักการวางผังและพัฒนาเมือง ได้ดำเนินการให้ข้อมูลเบื้องต้น ในการจัดเตรียมเอกสารและดำเนินการโทรประสานงานกับเจ้าหน้าที่ของสำนักงานการเจ้าหน้าที่ สำนักปลัดกรุงเทพมหานคร เกี่ยวกับการทำหนังสือขอพระราชทานเพลิงศพให้แก่ผู้ร้องเรียนในเบื้องต้นเรียบร้อยแล้ว ทั้งนี้ เรื่องการจัดเตรียมเอกสารทั้งหมด เป็นไปตามหลักเกณฑ์ในการขอพระราชทานเพลิงศพของสำนักพระราชวัง
ความเห็นของผู้แจ้ง: ปัญหาที่แจ้งคือการทำสื่อแจ้งออนไลน์ไม่ชัดเจน เจ้าหน้าที่ตอบไม่ตรงกัน ทำให้ต้องไปหลายที่ เอกสารก็เพิ่มเติมไม่ตรงที่แจ้ง เลยอยากให้จัดระบบข้อมูลเรื่องนี้ที่สื่อใหม่ทั้งหมด ให้ข้อมูลที่ตรงกัน หรือมีเบอร์สอบถามได้ตลอดไม่เว้นวันหยุดราชการค่ะ นี่เพราะติดปีใหม่โทรไปสอบถามก่อนไม่ได้ ต้องไปดำเนินเรื่องเลย     เลยเหิดปัญหาขั้นตอนวุ่นวายเยอะเกิน  รวบรวมไว้จุดเดียวจะดีมากค่ะ
พื้นที่: แขวงดินแดง เขตดินแดง กรุงเทพมหานคร